Berlingske Tidende, 1836-06-07
Spanien. – Efterretningerne fra Madrid om Procuradores-Kamrets Opløsning stadfæstes, Mødet den 21de f. M. foranledigede Hr. Jsturiz til dette Skridt. Efterat nogle andre Sager vare afgjorte, omtalte nemlig Præsidenten, Hr. Gonzalez, et ham, fra General Cordova tilsendt Brev, hvis Oplæsning i Kamret Generalen havde forlangt. Præstdenten spurgte nu, om Kamret vilde høre Brevet, ligesom det tidligere havde hørt lignende til dets Præsident rettede Skrivelser, fra Generalerne Mina og Lorenzo, oplæses. Hr. Jsturiz gjorde den Bemærkning, at denne Communicationsmaade mellem en commanderende General og Kamret rigtignok ikke var i sin Orden, men i Betragtning af tidligere Tilfælde af lignende Art, havde han intet at indvende mod Oplæsningen. Kamret deelte denne Anskuelse, og en af Secretairerne oplæste en vidtløftig, svulstig Skrivelse fra Cordova, i hvilken denne forsvarede sig mod flere Klager, man i tidligere Kammer=Møder havde reist mod ham. Derpaa yttrede Præsidenten, at en Motion var indløbet, der ligeledes skulde blive oplæst, hvis Kamret tillod det. Med 66 Stemmer mod 34 erklærede Kamret sig strax for Oplæsningen, og følgende, af 68 Procuradores undertegnede Proposition kom for Dagen: Vi foreslaae, at Kamret skal erklære, at det nuværende Ministerium ikke besidder dets Tillid. Uagtet Hr. Jsturiz's Anstrengelser at hindre det, blev Motionen dog omdebatteret og voteret; 78 Stemmer antog den mod 29, men dHr. Jsturiz og Galliano havde bortfjernet sig inden det kom til Afstemning; og denne Begivenhed drog Kamrets Opløsning efter sig. Hvis noget endnu skulde kunne opretholde Ministeriet Jsturiz, maatte det være en afgjort Sejr over Carlisterne. "Journal de Paris" meddeler følgende Efterretning, der dog synes utrolig: "Den 21de f. M. er Cordova rykket ud fra Vittoria i Spidsen, for trende Divisioner. J en Fægtning, i hvilken han kastede Carlisterne tilbage til Onnate, efterat have bibragt dem et betydeligt Tab, besatte han Højderne ved Sierra de Sau, fra Adrian indtil Aranzazu. Simon de la Torre, som commanderede Carlisterne, er blevet svært saaret; Christinerne have omtrent tabt 200 Mand; blandt de Saarede er ogsaa Brigaderen O'Donnell. – Om Natten fra den 23de bemægtigede Cordova sig Positionerne ved Arlaban, og rykkede den 24de løs paa Salings."Men fra den brittiske Legions Hovedqvarteer, San Sebastian, meldes under 27de f. M., at det imøde seete Angreb paa de carlistiske Linier endnu ikke havde fundet Sted, og man troede, at samme var blevet udsat paa Grund af Efterretningen om Minister Forandringen i Madrid, hvilken Forandring havde gjort et ilde Jndtryk paa den brittiske Afdeling af den spanske Hær. Jmidlertid var en Mængde Rygter i Omløb om at Cordova og Espartero vare myrdede, og at Legionen havde i Sinde at forandre sin Stilling til den brittiske Regjering. Men om Cordovas Sejr ved Arlaban den 21de, vidste man den 27de endnu aldeles Jntet i San Sebastian. America. – Jfølge de sidste Meddelelser fra Ny-York, af 30te April, blev Krigen mellem Mexicanerne og Texanerne fortsat med et uhørt Raseri. Texanernes Stilling var dog kun maadelig, og det lod næsten til, som om Sta. Ana snart vilde see sig istand til, aldeles at undertrykke hele Jnsurrectionen. Jnsurgenternes critiske Stilling var kommet paa Tale i de forenede Staters Repræsentanthuus, men uden at man kjendte til Resultatet.